చెలికాని రామారావు
1952 లో జరిగిన ఎన్నికలలో కాకినాడ పార్లమెంటు నియోజకవర్గం నుంచి కమ్యూనిస్టు పార్టీ ఆఫ్ ఇండియా అభ్యర్థిగా పోటీచేసి గెలుపొందారు. అనారోగ్యంతో శానిటోరియంలో ఉన్న రామారావుగారు ప్రచారంలో పాల్గొనక పోయినా ఆ ఎన్నికలలో మొసలికంటి తిరుమలరావు, బులుసు సాంబమూర్తి మొదలైన హేమాహేమీలపై విజయం సాధించారు. శ్రామికజన పక్షపాతిగా ఆయన తనవాణిని లోక్ సభలో సమర్ధవంతంగా వినిపింపచేశారు. సభ దృష్టికి ఆయన తీసుకువచ్చిన ఎన్నోసమస్యలకు సంబంధించి పండిట్ నెహ్రూ వంటి ప్రముఖుల ప్రశంసలు అందుకున్నారు. 1956లో లోక్ సభ స్పీకర్ అనంతశయనం అయ్యంగార్ నాయకత్వంలో చైనా పర్యటించిన అధికార ప్రతినిధివర్గంలో సభ్యునిగా డాక్టర్ చెలికాని చైనా అధ్యక్షుడు మావోతో సహా ముఖ్యనాయకులందరినీ కలిసి చర్చలు జరిపారు.
ఉండి శాసనసభ నియోజకవర్గం
2004 శాసనసభ ఎన్నికలలో ఉండి శాసనసభ నియోజకవర్గం నుంచి కాంగ్రెస్ పార్టీ అభ్యర్థి పాతపాటి సర్రాజు తన సమీప ప్రత్యర్థి తెలుగుదేశం పార్టీ అభ్యర్థి అయిన కలిదిండి రామచంద్ర రాజుపై 19488 ఓట్ల మెజారిటీతో విజయం సాధించాడు. సర్రాజుకు 65666 ఓట్లు రాగా, రామచంద్రరాజుకు 46178 ఓట్లు లభించాయి.
2009 ఎన్నికలలో తెలుగుదేశం పార్టీ తరఫున కలగపూడి శివరామరాజు పోటీ చేయగా కాంగ్రెస్ పార్టీ నుండి పాతపాటి సర్రాజు, ప్రజారాజ్యం పార్టీ అభ్యర్థిగా వానపల్లి బాబూరావు, భారతీయ జనతా పార్టీ నుండి పి.వి.కృష్ణంరాజు, లోక్‌సత్తా పార్టీ తరఫున జి.జానకీరామరాజు పోటీచేశారు.